Comencen demà les obres de rehabilitació del bar ‘La Pérgola’
31 d’agost 2021

![Imagen 1](/media/n5un4mnz/85c_1.jpg)![Imagen 2](/media/rajhilv1/c_ana-maria-quesada.jpg)

Este matí ha tingut lloc la signatura de l'acta de replanteig que dona inici oficial al termini de les obres de rehabilitació del bar-cafeteria municipal ‘La Pèrgola’ (situat en el Triangle Umbral), que començaran demà. L'Ajuntament de Sagunt va adjudicar el contracte d'obres de rehabilitació a l'empresa Maçoneria Falomir S.L., per un import de 45.962,70 € (IVA inclòs). Així mateix, les obres tenen un termini d'execució de dos mesos.

En este sentit, la regidora de Patrimoni, Ana María Quesada, ha explicat que «**este matí s'ha revisat la zona i existixen més desperfectes, a més dels quals estaven contemplats, ja que hem tingut més vandalisme i ha afectat també una peça important de valor de la cafeteria. Estem valorant a veure com ho resolem i ho integrem en el projecte**».

Les obres, que afectaran tant el bar-cafeteria com als lavabos, consistiran en la reparació i substitució dels revestiments horitzontals i verticals, així com de la fusteria exterior i interior. També, la instal·lació de lampisteria i electricitat, tancament de les terrasses i l'ampliació del seu sòl. A més, es construirà una rampa d'accés i es revisarà i repararà, si és necessari, la xarxa d'evacuació d'aigües residuals i la instal·lació de gas, entre altres actuacions.​

*   [](http://www.facebook.com/sharer.php?u=https://aytosagunto.es/va/actualitat/comencen-dema-les-obres-de-rehabilitacio-del-bar-la-pergola/ "Facebook")
*   [](http://twitter.com/share?url=https://aytosagunto.es/va/actualitat/comencen-dema-les-obres-de-rehabilitacio-del-bar-la-pergola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-dema-les-obres-de-rehabilitacio-del-bar-la-pergola/ "Linked In")
*   [](mailto:?body=https://aytosagunto.es/va/actualitat/comencen-dema-les-obres-de-rehabilitacio-del-bar-la-pergola/)